**MESSY CHURCH PALMUSUNNUNTAI**

**-AASIN KYYDISSÄ**

**Aloitus**

**Tervetuloa Messy Churchiin!**

Toimintapisteiden pitäjät saapuvat heilutellen pajunoksia ja huiveja ja huutaen Hoosianna. He levittelevät vaatteita lattialle sanoen: ”Tehkää tietä kuninkaalle!” ”Tehkää tietä Jeesukselle”. ”Hän on tulossa kohta aasilla ratsastaen”.

Kertoja: Tervetuloa Jerusalemiin! Olen kuullut, että Jeesus on juuri matkalla tänne! kylläkään ole valinnut ratsukseen uljasta hevosta, vaan aasin! Työjuhdan varsan! Erikoinen valinta! Minäkin haluan osallistua Jeesuksen juhlmiiseen! Tule sinäkin mukaan juhlaan!

Täällä Jerusalemissa on seitsemän toimintapistettä, joissa voit kiertää vapaassa järjestyksessä. Kokoonnutaan vielä lopuksi yhteiseen hetkeen tänne kirkkosaliin klo x

1. **Marakassien askartelu**

Tarvikkeet:

Valkoisia kertakäyttö- kahvimukeja

Eri värisiä tusseja

Ilmastointiteippiä, (halutessaan voi käyttää myös erivärisiä koristeteippejä)

Riisiä (raakana)

Mukin pohjalle kaadetaan sen verran riisinjyviä, että pohja peittyy. Pahvimukin suuaukko teipataan ilmastointiteipillä kiinni.

Marakassin voi koristella tusseilla ja kirjoittaa pohjaan oman nimen.

1. **Minimuskari**

**Tarvikkeet:**

Lasten Virsi-kirjoja

Omatekemiä marakasseja tai valmiita rytmisoittimia

Lauletaan Lasten Virsi - pääsiäisaiheisia lauluja. Voidaan säestää itse tehdyillä marakasseilla.

1. **Aasin hännän kiinnitys**

Tarvikkeet:

Kuva Jeesuksen aasista (ilman häntää)

Erillinen häntä aasille (kartongista)

Sinitarraa

Huivi silmien sidontaan

Toimintapisteen tarkoituksena on silmät sidottuna saada aasille kiinnitettyä häntä mahdollisimman oikealle kohdalle.

Puuhaillun lomassa voidaan jutella:

*Miksiköhän Jeesuksen kuninkaallinen ratsu oli aasi eikä uljas hevonen?*

1. **Virpomavitsojen koristelu**

Tarvikkeet:

Pienehköjä pajunoksia, joisa ei ole kovin montaa haaraa

Koristeita, kuten höyheniä ja silkkipaperia

**Askartelun ohessa osallistujille kerrotaan:** *Virpominen on jo varhaiskristilliseen aikaan kuulunut tapa, jota on tehty Jeesuksen palmunlehvätervehdyksen muistoksi. Se on toiminut siunauksena, terveyden tuojana ja pahan karkoittajana.*

Mitä virpomisloruja tiedätte? Opetallaan yhdessä uusi virpomisloru:

*Virvon varvon vitsasella, tällä pajunoksasella.*

*Herramme Jeesuksen Kristuksen Jerusalemiin ratsastamisen muistoksi.*

*Jumala sinua siunatkoon.*

*(Virpomisen aikana virvottavaa kosketetaan kevyesti vitsalla.)*

1. **Palmunoksien askartelu**

Tarvikkeet:

-Vihreätä kartonkia

-ruskeaa pahvia

-Kynä

-Sakset

-liimaa

Piirretään käden ääriviivat paperille kaksi kertaa. Leikataan kädenjäljet irti. Liimataan kädenjäljet lomittain päällekkäin yhteen kämmenen kohdalta.

Leikataan pahvista soiro varreksi. Liimataan varsi lehviin kiinni.

1. **Huivin kosketus**

Värikkäitä ohuita huiveja tai kankaita

Rauhallista musiikkia

Toiset makaavat lattialla ja toiset heiluttelevat huiveja heidän päällään hivellen rauhallisesti. Huivin voi myös välillä antaa laskeutua peitoksi lapsen/aikuisen päälle. Muistellaan samalla sitä, kuinka ihmiset heittelivät huiveja ja vaatteita Jeesuksen eteen, kun hän ratsasti Jerusalemiin.

1. **Pieni pääsiäismunajahti**

Värillisiä vihjelappuja hyvin paikalleen teipattuna (piirrä lapun yhteyteen pääsiäismuna)

Teippiä

Pieniä pääsiäismunia

Jokin erikoinen päähine/huivi

Tee muutama vihjelappu joko sisälle tai ulos. Viimeinen vihje johdattaa rastin pitäjän luo jolla on vihjeessä kuvailtu päähine, huivi tms.päässä. Rastin pitäjä antaa lapselle pienen pääsiäismunan tms.pienen palkkion.

Vihjeet sisälle esim. ”Juoksepas katsomaan, mitä kirkon takapenkin alta löytyy.”, ”Minne jätitkään takkisi, kun tulit kirkkoon?”, ”Minkälainen alttaritaulu tässä kirkossa on?”

Vihjeet ulos esim. ”Missä linnut tykkäävät istuskella?”, ”Lukeekohan kirkon takaseinässä jotakin?”, ”Löydätkö suuren kiven?” Tms.

TOINEN VAIHTOEHTO MUNAJAHDIN TOTEUTTAMISELLE

Laita kirkon seinille paperista leikattuja erivärisiä pääsiäismunia, joissa on joku numero ja joku kirjain.

Esim. vihreät munat kouluikäisille (vaikeampi) :

1**.H** 2**.O** 3.**O** 4.**S** 5.**I** 6.**A** 7.**N** 8.N 9.**A (kirjaimista muodostuu sana HOOSIANNA**

1.**A** 2. **A** 3. 4.**S** 5.**1 (keltaiset munat, alle kouluikäisille) (kirjaimista muodostuu sana AASI)**

Voit tehdä monista eri väreistä lappuja. Samanlaisia munia voi olla seinällä useampi, jolloin ei ole pakko löytää juuri tiettyä munaa saadakseen sanan oikein.

Löydetyn sanan kanssa tullaan rastinpitäjän luokse saamaan palkinto.

1. **Lattialla on vaatteita**

Huiveja

Vaatteita

Jeesuksen eteen heiteltiin vaatteita. Tehdään vaatteista rata/polku joita pitkin lasten täytyy hyppiä. Lattiaan ei saa koskea (Jeesuksenkaan jalat eivät koskeneet maahan, kun hän ratsasti aasilla.)

TAI vaihtoehtoisesti tämän rastin kohdalla voi olla keppihevosrata, mikäli keppihevosia löytyy. Töllöin hevosen kanssa pitäisi hyppiä vaatteiden yli.

1. **Rairuohon kylväminen**

Tarvikkeet:

Rairuohon siemeniä

Syviä paperilautasia

Talouspaperia (tai vaihtoehtoisesti multaa)

Sumutinpullo

Nimeä oma paperilautasesi. Laita paperilautasen pohjalle kaksi arkkia talouspaperia päällekäin. Sumuta sumutinpullon avulla paperit märäksi. Ripotteli siemeniä tiheästi paperin päälle. Sumuta vielä vedellä. Painele varovasti sormin siemenet kiinni paperiin.

Muista kastella kylvöstä kotona päivittäin. Ruoho on valmista parin viikon päästä.

Rairuohon siemenet ovat tosi pieniä, mutta niistä syntyy uutta elämää! Jumala on laittanut siemeneen kaiken mahdollisen, jota siihen tarvitaan, että siitä kasvaa täysikasvuinen ruoho. Mitä rairuohon kasvamiseen tarvitaan? Mitä sinä tarvitset kasvaaksesi Jumalan tuntemisessa?

**KERTOMUSHETKI**

Mitä teitte pisteillä? Kuinka moni askarteli virpomavitsan? Entä marakassin? Tekikö joku palmunlehvän?

Heijastetaan seinälle video Youtubesta ”*Hoosianna (Sakari Heikkilä) lasten ylistyslauluja”.*

Lauletaan kohta yhdessä tämä laulu. Teidän tehtävänne on heiluttaa palmunlehvää/virpomisvitsaa tai soittaa marakassianne aina, kun laulussa sanotaan HOOSIANNA.

Kertoja: Missäköhän Jeesus viipyy? Lauletaanpa vielä Tiellä ken vaeltaa. Säestäkää te!

**Laulu: Tiellä ken vaeltaa**

Laulun aikana Jeesus saapuu keppihevos-aasilla kirkkoon (esim. sakastista) ja kävelee käytävää pitkin ulos.